钦定古今图书集成/明伦汇编/人事典/第104卷 > 《初发新林》前人
## 钦定古今图书集成/明伦汇编/人事典/第104卷 > 《初发新林》前人

伊昔负薪暇，慕义游梁楚。短翮忘连翩，追飞散容与。
优游沐道教，渐渍淹寒暑。大德本无酬，轻生窃自许。
舟归属海运，风积如鹏举。浮水暗舟舻，合岸喧徒侣。
凛凛穷秋暮，初寒入洲渚。铙吹响清江，悬旗出长旟。
危樯迥不进，沓浪高难拒。回首泣亲宾，中天望宛许。
帝城犹隐约，家园无处所。去矣方悠悠，含意将谁语。